Hrubý Šúr

Hrubý Šúr (v období 1920 – 1927 Šúr, maď. Hegysúr) je obec na Slovensku v okrese Senec. Hrubý Šúr leží v prostredí Podunajskej nížiny, 25 km východne od Bratislavy a 6 km južne od okresného mesta Senec. Obec sa rozprestiera na nízkom priečnom vale Malého Dunaja v nadmorskej výške 126 m n. m. medzi Čiernou vodou a Malým Dunajom, na štátnej ceste druhej triedy Senec – Šamorín a na rozhraní okresov Galanta, Senec a Dunajská Streda. Katastrálne územie obce s rozlohou 620 ha tvorí lužná rovina a lužné pôdy miestami so štrkovým a pieskovým podkladom. Venuje sa tu pestovaniu poľnohospodárskych plodín, tak zeleniny, ako aj ovocia. V okolí obce, najmä pri Malom Dunaji a jeho ramene, sú lesy, kde žije divá zver, hlavne srnky, bažanty, zajace, divé kačice. Archeologické nálezy v katastrálnom území a okolitých lokalitách dokazujú prítomnosť človeka už od mladšej kamennej doby. Priamy doklad o osídlení chotára obce pochádza zo 7. storočia. Pri hlbokej orbe v lokalite Csandal boli roku 1952 objavené ľudské kosti a rôzne dobové zbrane. Ďalšou lokalitou je Kerektó, kde sa našlo pohrebisko z 8. – 11. storočia. V obci je rímskokatolícka kaplnka Najsvätejšej Trojice z roku 1970. V rokoch 1938 - 1945 patrila obec horthyovskému Maďarsku. Národnostné zloženie obyvateľstva Referencie Iné projekty Commons ponúka multimediálne súbory na tému Hrubý Šúr Externé odkazy Oficiálny web